เมืองอัจฉริยะสร้างได้
RIES Taoyuan การทะยานขึ้นของเมืองเถาหยวน สร้างโอกาสใหม่ทางธุรกิจ,ตามที่ผมมีโอกาสร่วมคณะไปกับ คุณประเสริฐ ประคุณศึกษาพันธ์ อดีต ส.ว.ขอนแก่น อดีตประธานคณะกรรมาธิการเศรษฐกิจการพาณิชย์และอุตสาหกรรม คุณยุทธนา ยุพฤทธิ์ อดีต ส.ว.ยโสธร ตามคำเชิญของ ท่านทูตถงเจิ้นหยวน ผู้อำนวยการใหญ่สำนักงานเศรษฐกิจและวัฒนธรรมไทเป ประจำประเทศไทย,ไปดูเรื่องการพัฒนาของไต้หวัน นับว่าได้ข้อมูลที่เป็นประโยชน์อย่างมาก,อย่างเมืองเถาหยวนที่ยกระดับการพัฒนาตามคอนเซปต์ RIES คือ Rapidity ความสะดวกรวดเร็ว สร้างเส้นทางสู่ความสำเร็จ Infinity ไร้ขอบเขต พื้นฐานทางอุตสาหกรรมที่มีคุณภาพ Start–up สตาร์ตอัพ สร้างแบบพิมพ์เขียวสู่ธุรกิจใหม่ และ Excellence ความเป็นเลิศ แสดงถึงอนาคตที่ไม่ธรรมดา,ได้เห็น เถาหยวนโมเดล แล้ว คิดว่าด้วยศักยภาพของประเทศไทย ก็น่าจะไปได้ไกลเช่นกัน,เมืองเถาหยวนเพิ่งถูกยกฐานะเป็นเทศบาลนคร เมื่อปี 2014 มานี่เอง เป็นเมืองใหญ่ 1 ใน 6 ของไต้หวัน ทั้งยังอยู่ใกล้กับเมืองหลวงกรุงไทเป มีประชากรประมาณ 2.1 ล้านคน ค่าอายุเฉลี่ยอยู่ที่ 38.6 ปี นับเป็นเมืองที่มีประชากรมีอายุน้อยที่สุด,เถาหยวนยังเป็นศูนย์กลางด้านคมนาคมขนส่งระหว่างประเทศ มีห่วงโซ่อุตสาหกรรมที่ครบวงจร ทั้งสนามบินท่าอากาศยานนานาชาติเถาหยวน ที่กำลังมีการขยายอาคารผู้โดยสาร และรันเวย์เฟสที่ 3 มีท่าเรือ 2 แห่ง และยังอยู่ใกล้กับท่าเรือไทเป ระบบคมนาคมเชื่อมต่อทั้งรถไฟความเร็วสูง รถไฟฟ้า ระบบรถไฟใต้ดิน และทางด่วนรอบทิศทาง,ประกอบกับมีสถาบันวิทยาลัยอาชีวะจำนวน 17 แห่งและสถาบันวิจัยต่างๆ จึงสามารถสร้างทรัพยากรมนุษย์เป็นวิศวกรยุคใหม่ที่มีคุณภาพสูง ป้อนภาคอุตสาหกรรมกว่า 26,000 คนต่อปี ผ่านความร่วมมือของ 3 ฝ่าย คือ รัฐบาลวิชาการและวิสาหกิจ,รัฐบาลกลางยังกำหนดทิศทางนโยบายค่านิยมหลัก 3 ประการ ได้แก่ การสร้างนวัตกรรม การส่งเสริมการจ้างงาน และการกระจายรายได้ มุ่งพัฒนาตามโมเดลเศรษฐกิจใหม่ที่เน้นความยั่งยืน จึงมีการจัดตั้ง สำนักงานซิลิคอนแวลลีย์แห่งเอเชีย,เพื่อใช้ประโยชน์อย่างเต็มที่ในอุตสาหกรรมและพลังงานทางเทคโนโลยีสารสนเทศและการสื่อสาร ภายใต้แผนนำร่องเมืองอัจฉริยะ,จนได้รับเลือกจากองค์การอินเทลลิเจนท์คอมมิวนิตี้ฟอรัมให้เป็น สุดยอดเมืองอัจฉริยะ 7 อันดับแรกของโลก มา 3 ปีติดต่อกันแล้ว,ยังมีตัวเลขที่น่าทึ่งว่าธุรกิจของไต้หวันราว 97% มาจาก SMEs มีการส่งเสริมนวัตกรรมในท้องถิ่น กระตุ้นให้ธุรกิจขนาดเล็ก ขนาดกลาง เร่งพัฒนาวิจัย สร้างสรรค์นวัตกรรมใหม่ๆ ต่อกลุ่มผู้ประกอบการ SMEs ที่น่าสนใจคือนโยบายอุตสาหกรรมพลังงานสีเขียว เพื่อให้เถาหยวนเป็นเมืองที่มีคาร์บอนต่ำ,ไต้หวันวันนี้กระโดดไปไกลกว่าเราหลายช่วงตัวจริงๆ.,เพลิงสุริยะ
ตามที่ผมมีโอกาสร่วมคณะไปกับ คุณประเสริฐ ประคุณศึกษาพันธ์ อดีต ส.ว.ขอนแก่น อดีตประธานคณะกรรมาธิการเศรษฐกิจการพาณิชย์และอุตสาหกรรม คุณยุทธนา ยุพฤทธิ์ อดีต ส.ว.ยโสธร
เมืองอัจฉริยะ,เถาหยวน,สำนักงานเศรษฐกิจและวัฒนธรรมไทเป,ไต้หวัน,เพลิงสุริยะ,กล้าได้กล้าเสีย